ananddey/assamese-wiki-corpus huggingface dataset:
শান্তনু তামূলী

শান্তনু তামূলী (; জন্ম: ১৯৪৮-), মৌচাক মামা নামে পৰিচিত অসমৰ এগৰাকী বিজ্ঞান লেখক, শিশু সাহিত্যিক আৰু আলোচনী সম্পাদক। তেওঁ মৌচাক আৰু নতুন আৱিষ্কাৰ নামৰ দুখন শিশু আলোচনীৰ প্ৰতিষ্ঠাতা আৰু বৰ্তমানলৈ সম্পাদক হিচাপে কাৰ্যনিৰ্বাহ কৰি আছে। তেওঁৰ প্ৰকৃত নাম প্ৰমোদ চন্দ্ৰ তামূলী। শান্তনু তামূলী তেওঁৰ ছদ্মনাম। তেওঁ অসমীয়া শিশু সাহিত্য জগতলৈ আগবঢ়োৱা অৱদানৰ বাবে ২০১২ বৰ্ষৰ সাহিত্য অকাডেমিৰ বাল সাহিত্য পুৰস্কাৰ লাভ কৰে।

জন্ম আৰু বংশ পৰিচয়

শান্তনু তামূলীৰ জন্ম হয় ১৯৪৮ চনৰ ১ মাৰ্চ তাৰিখে গোলাঘাট নগৰৰ কাষৰ বেঙেনাখোৱা অঞ্চলত। দেউতাকৰ নাম ডিম্বেশ্বৰ তামূলী আৰু মাতৃৰ নাম ডালিমী তামূলী। তেওঁৰ দেউতাকৰ চাকৰিসূত্ৰে বেঙেনাখোৱাৰ পৰা বৰকাঠনি চাহ বাগিচালৈ পৰিয়ালবৰ্গৰ সৈতে উঠি আহে। তেখেতৰ বাল্যকালটো বৰকাঠনি চাহবাগিচা আৰু কোৱাৰ্টাৰত পাৰ হৈছিল।

শিক্ষা জীৱন

বৰকাঠনি চাহবাগিচাত থকা প্ৰাথমিক বিদ্যালয়খনতে তেওঁৰ স্কুলীয়া শিক্ষাৰ শুভাৰম্ভ ঘটে। সেই বিদ্যালয়খনৰ পৰা তৃতীয় শ্ৰেণী উত্তীৰ্ণ হোৱাৰ পিছত তেখেতে ১৯৫৭ চনত ঢেকীয়াল চৰকাৰী সাহায্যপ্ৰাপ্ত হাইস্কুলত নামভৰ্তি কৰে আৰু সেই স্কুলখনৰ পৰাই দশম শ্ৰেণী উত্তীৰ্ণ হয়। আৰু তেখেতৰ সম্পাদনাতেই আলোচনীখনে অসমীয়া শিশু সাহিত্যৰ ধাৰাটোত এটা নতুন ধাৰাৰ সৃষ্টি কৰিবলৈ সক্ষম হৈছে। নতুন আৱিষ্কাৰ আলোচনীখনো তেওঁ বিগত ৩০ বছৰ ধৰি সম্পাদনা কৰি আহিছে। এই দুখন আলোচনীৰ উপৰিও পূৰ্বতে সম্পাদনা কৰা আন কেইখনমান আলোচনী হৈছে 'ত্ৰিশূল', 'ভূমিকা' ইত্যাদি। বনত ৰঙৰ মেলা নামৰ নিজে লিখা শিশু গ্ৰন্থখন নিজেই ইংৰাজীলৈ অনুবাদ কৰি JOY IN THE JUNGLE নামে প্ৰকাশ কৰে। নেচনেল বুক ট্ৰাষ্টে প্ৰকাশ কৰা এই গ্ৰন্থখনলৈ আন্তঃৰাষ্ট্ৰীয় স্বীকৃতি প্ৰদান কৰা হৈছে। দক্ষিণ আৰু পশ্চিম এছিয়াৰ ২৬খন দেশৰ বিদ্যালয়ৰ দ্বিতীয় আৰু তৃতীয় শ্ৰেণীৰ পাঠ্যক্ৰমত অন্তৰ্ভূক্ত কৰাৰ সিদ্ধান্ত লোৱা হৈছে।

উপন্যাস আৰু কল্পবিজ্ঞান গ্ৰন্থ

মানী, বাণী আৰু এখন ফুলনি (১৯৬৭)
ইলেকট্ৰনিক নামৰ ল'ৰাটো (১৯৯৩)
মায়ামৃগ (১৯৯৭)
বনত ৰঙৰ মেলা (২০০৯)
বুবু বুলবুলিৰ ফুলনি (২০০৯)

জনপ্ৰিয় বিজ্ঞান গ্ৰন্থ

জোন আৰু জোনলৈ (১৯৭৩)
সৰীসৃপ (১৯৭৪)
বিজ্ঞানৰ যাদু (১৯৭৯)
ফট’গ্ৰাফী(১৯৯৩)
আকাশ মহাকাশ (২০০৬)
কোনে কি কেনেকৈ উদ্ভাৱন কৰিছিল (২০০৮)

অনুবাদ গ্ৰন্থ

ভাৰতৰ বিপন্ন প্ৰাণী আৰু সিহঁতৰ সংৰক্ষণ (১৯৯৫)
মহাকাশৰ তাৰকা (১৯৯৩)
গ্ৰহযুদ্ধ (২০০০)
মোৰ ৰবট ৰব্বী (২০০১)
সইটি-সইটি (২০০২),
ধুমকেতুত উঠি (২০০৮)
মাষ্টাৰ অৱ্ দা ৱৰ্ল্ড (২০১০)

ভ্ৰমণ কাহিনী

টকিয়ত তেৰদিন (২০০৬)
কলম্বোত সাতদিন (২০১৩)

সংকলন আৰু সম্পাদনা

সৰ্বোত্তম জানেনে (২০১০)
প্ৰজ্ঞা (১৯৯৭)
আবৃত্তি (২০০৬)
মজাৰ সাঁথৰ (২০০৬)
পৃথিৱী আমাৰ ঘৰ (২০০৮)
অসমীয়া কল্পবিজ্ঞান গল্প সংকলন, ২০১৭)

শিশু সাহিত্য সম্পৰ্কীয় সংকলন

নিৰ্বাচিত সাধুকথা (২০১৫)
অসমীয়া শিশু-সাহিত্যৰ নিৰ্বাচিত চুটিগল্প (২০১৬)
নিৰ্বাচিত অসমীয়া শিশু-নাট (২০১৮)

আলোচনামূলক গ্ৰন্থ

অসমীয়া শিশু-সাহিত্য সমীক্ষা (২০১০)

বঁটা-সন্মান

সদস্য, Assamese Language Advisory Board, সাহিত্য অকাডেমি, ভাৰত
সদস্য, Board of Management, Jan Shiksha Sansthan, Ministry of Human Resource Development, যোৰহাট
সভাপতি, Haritage Assam, যোৰহাট, অসম
সদস্য, Advisory Board (Ass), নেশ্চনেল বুক ট্ৰাষ্ট, ভাৰত
সভাপতি, Assam Science Writers' Association.
দেৱৰ্ষি নাৰদ বঁটা।
বাল সাহিত্য পুৰস্কাৰ।

তথ্যসূত্ৰ

শ্ৰেণী:অসমীয়া শিক্ষাবিদ
শ্ৰেণী:জীৱিত ব্যক্তি
শ্ৰেণী:অসমীয়া সাহিত্যিক
শ্ৰেণী:সাহিত্য অকাডেমি শিশু সাহিত্য বঁটা বিজয়ী
ৰাম দুলাৰী সিনহা

ৰাম দুলাৰী সিনহা ( ; ৮ ডিচেম্বৰ ১৯২২ – ৩১ আগষ্ট ১৯৯৪) এগৰাকী জাতীয়তাবাদী, স্বাধীনতা সংগ্ৰামী, কংগ্ৰেছৰ সংসদ সদস্য, কেন্দ্ৰীয় মন্ত্ৰী, আৰু ৰাজ্যপাল আছিল। বিহাৰৰ প্ৰথমগৰাকী মহিলাই স্নাতকোত্তৰ ডিগ্ৰী লাভ কৰাৰ লগতে বিহাৰৰ পৰা ৰাজ্যপাল হিচাপে নিযুক্তি পোৱা প্ৰথমগৰাকী মহিলাও। ইয়াৰ উপৰিও তেওঁ আন্তঃৰাষ্ট্ৰীয় শ্ৰমিক সংস্থাৰ নিৰ্বাচিত উপাধ্যক্ষ আছিল।

সিনহা এগৰাকী বিশিষ্ট ব্যক্তিত্ব সম্পন্ন মহিলা আছিল, ক্ৰমে পাটনা লোকসভা সমষ্টি আৰু শ্বেওহৰ লোকসভা সমষ্টিৰ পৰা সংসদ লোকসভাৰ সদস্য হিচাপে কাৰ্যনিৰ্বাহ কৰিছিল। সীতামড়ী জিলাৰ মাজৰগঞ্জ বিধান সভা সমষ্টিৰ পৰা প্ৰথম বিহাৰ বিধানসভাৰ সদস্য হোৱাৰ লগতে কেইবাবাৰো গোপালগঞ্জ বিধান সভা সমষ্টিৰ পৰাও বিধানসভালৈ নিৰ্বাচিত হৈছিল।

বিহাৰৰ পৰা অহা এই গৰাকী ৰাজনীতিবিদে বিভিন্ন কেন্দ্ৰীয় মন্ত্ৰালয়ত মন্ত্ৰী পদত অধিষ্ঠিত হৈছিল। শক্তিশালী শৈক্ষিক পটভূমিৰ অধিকাৰী ছাত্ৰীগৰাকীয়ে স্বাধীনতা আন্দোলনত সক্ৰিয়ভাৱে অংশগ্ৰহণ কৰিছিল আৰু স্বাধীনতাৰ পিছতো শ্ৰমিক শ্ৰেণীৰ অধিকাৰৰ পোষকতাত উৎসৰ্গিত হৈ আছিল। অসংখ্য শ্ৰমিক সংগঠনত নেতৃত্বৰ ভূমিকা পালন কৰি যৌতুক ব্যৱস্থা, পূৰদাহ ব্যৱস্থা, অস্পৃশ্যতাৰ দৰে সামাজিক বিষয়ৰ বিৰুদ্ধে প্ৰচাৰ চলাইছিল।

স্বাধীনতা আন্দোলন আৰু প্ৰাৰম্ভিক ৰাজনৈতিক জীৱন

বিহাৰৰ গোপালগঞ্জৰ পৰা অহা সিনহাই ভাৰতীয় স্বাধীনতা আন্দোলনৰ সৈতে গভীৰভাৱে জড়িত আছিল। সিনহাৰ নামটোৱে বিহাৰত অপৰিসীম সন্মান লাভ কৰিছে, তেওঁৰ উল্লেখযোগ্য অৱদানৰ বাবে। তেওঁৰ সমগ্ৰ পৰিয়ালটো স্বাধীনতা আন্দোলনত গভীৰভাৱে নিয়োজিত আছিল। ১৯৪৭-৪৮ চনত বিহাৰ প্ৰদেশ যুৱ কংগ্ৰেছৰ সাধাৰণ সম্পাদকৰ ভূমিকা গ্ৰহণ কৰিছিল। সমান্তৰালভাৱে ৰাজনৈতিক ক্ষেত্ৰখনৰ ভিতৰত নিজৰ নিষ্ঠা আৰু নেতৃত্ব প্ৰদৰ্শন কৰি বিহাৰ মহিলা কংগ্ৰেছৰ সংগঠন সম্পাদক হিচাপে নিযুক্তি লাভ কৰে।

১৯৫১ চনৰ বিধানসভা নিৰ্বাচনৰ সময়ত বিহাৰৰ মাজৰগঞ্জ সমষ্টিত জয়লাভ কৰি তেওঁৰ ৰাজনৈতিক যাত্ৰা আৰম্ভ হয়। পিছলৈ ১৯৬২ চনত তৃতীয় লোকসভাত পাটনা লোকসভা সমষ্টিক প্ৰতিনিধিত্ব কৰে।

কেন্দ্ৰীয় ৰাজ্যিক মন্ত্ৰী আৰু কেৰালাৰ ৰাজ্যপাল হিচাপে

পৰৱৰ্তী বছৰবোৰত ১৯৬৯ আৰু ১৯৭২ চনত গোপালগঞ্জ সমষ্টিৰ পৰা বিহাৰ বিধান সভালৈ একেৰাহে পুনৰ নিৰ্বাচিত হয়। ১৯৭১ চনৰ পৰা ১৯৭৭ চনলৈকে বিহাৰ চৰকাৰত ৰাজ্যিক কেবিনেট মন্ত্ৰী হিচাপে কাৰ্যনিৰ্বাহ কৰি শ্ৰম আৰু নিয়োগ, পৰ্যটন, চুগাৰ কেন, সমাজ কল্যাণ, আৰু সংসদীয় পৰিক্ৰমা সুচাৰুৰূপে চম্ভালিছিল।

ইয়াৰ পিছত ১৯৮৪ চনৰ পৰা ১৯৮৫ চনলৈকে ১৯৮৪ চনৰ ৭ ফেব্ৰুৱাৰীৰ পৰা ১৯৮৪ চনৰ ৩১ অক্টোবৰলৈ প্ৰধানমন্ত্ৰী ইন্দিৰা গান্ধী আৰু ১৯৮৪ চনৰ ৪ নৱেম্বৰৰ পৰা ১৯৮৫ চনৰ ২৫ ছেপ্টেম্বৰলৈ ৰাজীৱ গান্ধীৰ অধীনত ভাৰত চৰকাৰত দুবাৰকৈ কেন্দ্ৰীয় গৃহ ৰাজ্যিক মন্ত্ৰীৰ পদত অধিষ্ঠিত হয়।

তথ্যসূত্ৰ
ৱৰ্তিকা নন্দা

ড° ৱৰ্তিকা নন্দা এগৰাকী ভাৰতীয় কাৰাগাৰ সংস্কাৰক আৰু সংবাদ মাধ্যমৰ শিক্ষাবিদ। উদ্যোগ আৰু শিক্ষাৰ অভিজ্ঞতা থকা ছানীয়ে কাৰাগাৰ সংস্কাৰৰ কামত নিজৰ জীৱন উৎসৰ্গা কৰিছে। তেওঁ সংবাদ মাধ্যম আৰু সাহিত্য জগতলৈ আগবঢ়োৱা অৱদানৰ বাবে ভাৰতৰ নাৰী সবলীকৰণৰ ভিত্তিত আগবঢ়োৱা সৰ্বোচ্চ অসামৰিক সন্মান নাৰী শক্তি পুৰাস্কাৰৰ প্ৰাপক। তেওঁৰ নাম দুবাৰকৈ লিমকা বুক অৱ ৰেকৰ্ডছতো অন্তৰ্ভুক্ত হৈছিল।

কেৰিয়াৰ

দিল্লী বিশ্ববিদ্যালয়ৰ লেডী শ্ৰী ৰাম কলেজৰ সাংবাদিকতা বিভাগৰ মুৰব্বী। জি নিউজ, এনডিটিভি, লোকসভা টিভিকে ধৰি ইলেক্ট্ৰনিক মিডিয়াত বিভিন্ন সাংবাদিকতাৰ দায়িত্ব পালন কৰি আহিছে। তেওঁৰ গৱেষণামূলক ক্ষেত্ৰসমূহৰ ভিতৰত আছে কাৰাগাৰ, আৰক্ষীৰ মাজৰ সম্পৰ্ক, অপৰাধ আৰু ভুক্তভোগীৰ ওপৰত হোৱা নিৰ্যাতন, লিংগ প্ৰতিবেদন আৰু সংবাদ মাধ্যমত মহিলাৰ চিত্ৰণ। কাৰাগাৰৰ সংস্কাৰৰ বাবে তেওঁ টিংকা টিংকা ফাউণ্ডেচন আৰম্ভ কৰিছিল। ভাৰতত প্ৰথমবাৰৰ বাবে বন্দী আৰু কাৰাগাৰৰ কৰ্মচাৰীৰ বাবে বঁটাৰ ধাৰণা কিউৰেট আৰু সৃষ্টি কৰাৰ কৃতিত্ব তেওঁক দিয়া হয়।

কাৰাগাৰৰ সংস্কাৰৰ কামৰ বাবে তেওঁৰ নাম দুবাৰকৈ লিমকা বুক অৱ ৰেকৰ্ডছত অন্তৰ্ভুক্ত কৰা হৈছে।

তেওঁ দিল্লী আৰক্ষীৰ কণ্ঠস্বৰ আৰু ভাৰতৰ যিকোনো আৰক্ষী বিভাগৰ একমাত্ৰ প’ডকাষ্ট ছিৰিজ কিছা খাকী কা ৰ গল্পকাৰ। কিছা খাকী কাই ইতিমধ্যে ১৫০টাতকৈও অধিক খণ্ড সম্পূৰ্ণ কৰিছে।

প্ৰকাশিত কিতাপ

সাংবাদিকতা আৰু গণ যোগাযোগ
নন্দা, ভি (২০২৪) ৰেডিঅ' ইন প্ৰিজন: নেচনেল বুক ট্ৰাষ্ট:
নন্দা, ভি (২০১৮) মিডিয়া, লজ এণ্ড এথিকচ্: কনিষ্ক প্ৰকাশক:
নন্দা, ভি (২০১৮) মিডিয়া ঔৰ বজাৰ: সমায়িক কিতাপ:
নন্দা, ভি (২০১৭) ৰেডিঅ' জাৰ্নেলিজম: কনিষ্ক প্ৰকাশক:
নন্দা, ভি (২০১৪) খবৰ য়াহা ভি: সাময়িক প্ৰকাশন: ২০১৪:
নন্দা, ভি (২০১০) টেলিভিছন ঔৰ ক্ৰাইম ৰিপোৰ্টিং: ৰাজকমল প্ৰকাশন: ২০১০:
নন্দা, ভি (২০০৫) টেলিভিছন ঔৰ অপৰাধ পাত্ৰকাৰিতা: দিল্লী: ইণ্ডিয়ান ইনষ্টিটিউট অৱ মাছ কমিউনিকেচন। ২০০৭ চনত আই এণ্ড বি মন্ত্ৰালয়ৰ দ্বাৰা ভাৰতেন্দু হৰিশ চন্দ্ৰ বঁটা লাভ কৰে

কাৰাগাৰ সংস্কাৰ আৰু গণ যোগাযোগ
নন্দা, ভি (২০২৩)। টিংকা টিংকা তিহাৰ (হিন্দী): টিংকা টিংকা ফাউণ্ডেচন
নন্দা, ভি (২০২০) টিংকা টিংকা দাসনা (হিন্দী): টিংকা টিংকা ফাউণ্ডেচন: (প্ৰথমবাৰৰ বাবে জেলৰ পৰা ৰিপৰ্ট দিয়া)
নন্দা, ভি (২০১৮) টিংকা টিংকা মধ্যপ্ৰদেশ (হিন্দী): টিংকা টিংকা ফাউণ্ডেচন:
নন্দা, ভি (২০১৬) টিংকা টিংকা দাসনা (ইংৰাজী): টিংকা টিংকা ফাউণ্ডেচন: (কাৰাগাৰৰ পৰা প্ৰথম প্ৰতিবেদন)
নন্দা, ভি (২০১৩) টিংকা টিংকা তিহাৰ (সম্পাদক) (হিন্দী): সম্পাদক: ভাৰ্টিকা নন্দাা আৰু বিমলা মেহৰা: প্ৰকাশক: ৰাজকমল প্ৰকাশন:২০১৩। লিমকা বুক অৱ ৰেকৰ্ডছত অন্তৰ্ভুক্ত কৰা হৈছে।
নন্দা, ভি (২০১৩) টিংকা টিংকা তিহাৰ। দিল্লীঃ ৰাজকমল প্ৰকাশনঃ – লিমকা বুক অৱ ৰেকৰ্ডছত অন্তৰ্ভুক্ত।

কবিতা
নন্দা, ভি (২০১৫) ৰণিয়ান সব জান্টি হায়ণ: প্ৰকাশক: বাণী প্ৰকাশন: (ফেমিনাৰ শীৰ্ষ ১০ খন কিতাপৰ ভিতৰত নিৰ্বাচিত)
নন্দা, ভি (২০১২) থি. হুন.. ৰহুংগী.... দিল্লীঃ ৰাজকমল প্ৰকাশনঃ . (নাৰীৰ বিৰুদ্ধে অপৰাধৰ বিষয়ত দেশৰ ভিতৰতে প্ৰথম কবিতা সংকলন) (ডঃ ৰাধা কৃষ্ণন সোঁৱৰণী বঁটা আৰু ঋতুৰাজ পৰম্পৰা সন্মান লাভ)
নন্দা, ভি (২০১১) মাৰ্জনী: প্ৰকাশক: ৰাজকমল প্ৰকাশন:
নন্দা, ভি (১৯৮৯) মধুৰ দস্তক

বঁটা

২০০৫ চনত ভাৰত চৰকাৰৰ ভাৰতেন্দু হৰিশচন্দ্ৰ বঁটা।
২০১৩: মহিলা সৱলীকৰণৰ ওপৰত কৰা কামৰ বাবে ভাৰত চৰকাৰৰ দ্বাৰা ষ্ট্ৰী শক্তি পুৰস্কাৰ ।
২০১৫: তেওঁৰ গ্ৰন্থ টিংকা টিংকা তিহাৰৰ বাবে লিমকা বুক অৱ ৰেকৰ্ডছ
২০১৭: টিংকা টিংকা তিহাৰ গীতটিৰ বাবে লিমকা বুক অৱ ৰেকৰ্ডছ।
২০২৩: সাংবাদিকতাত উৎকৃষ্টতাৰ বাবে প্ৰথম ৰাজকুমাৰ কেছৱানী বঁটা

তথ্যসূত্ৰসমূহ

শ্ৰেণী:ভাৰতীয় সাহিত্যিক
শ্ৰেণী:জীৱিত ব্যক্তি
মক্কা

মক্কা হৈছে চৌদি আৰৱৰ হিজাজত অৱস্থিত এখন নগৰ।
মক্কা হৈছে দেশৰ মাকাহ অঞ্চলৰ ৰাজধানী। এই নগৰখন জেদাহৰ পৰা প্ৰায় দূৰৈৰ এটা ঠেক উপত্যাকাত, সমূদ্ৰ পৃষ্ঠৰ পৰা উচ্চতাত অৱস্থিত। ২০১২ চনত ইয়াৰ জনসংখ্যা আছিল প্ৰায় ২ নিযুত। মুছলিম সকলৰ বাৰ্ষিক হজ্জৰ সময়ত প্ৰতি বছৰে ইয়াতকৈ প্ৰায় তিনিগুণতকৈও অধিক লোকৰ সমাৱেশ ঘটে।

মুহাম্মাদ(ছাঃ)ৰ জন্মস্থান তথা কোৰআনৰ প্ৰথম ৰহস্য উৎঘটনৰ স্থান (বিশেষকৈ, মক্কাৰ পৰা দূৰৈত অৱস্থিত এটা গুহাত) হিচাপে, মক্কা হৈছে ইছলাম ধৰ্মৰ আটাইতকৈ পবিত্ৰতম নগৰ।

ভূগোল

মক্কা সমুদ্ৰপৃষ্ঠৰ পৰা উচ্চতাত অৱস্থিত। লোহিত সাগৰৰ পৰা মক্কাৰ দূৰত্ব হৈছে প্ৰায় । পৰ্বতৰ মাজৰ এটা অঞ্চলত কেন্দ্ৰিয় মক্কা অৱস্থিত, ইয়াক প্ৰায়ে "হ'লৌ অৱ মক্কা" বুলি কোৱা হয়। এই অঞ্চলটোত আল টানিম উপত্যাকা, বাক্কাহ উপত্যাকা আৰু আবকুৱাৰ উপত্যাকা আছে। মক্কাৰ পাৰম্পৰিক ঘৰবোৰ স্থানীয় শিল ব্যৱহাৰ কৰি নিৰ্মাণ কৰা হয় আৰু ঘৰবোৰ সাধাৰণতে দুইৰ পৰা তিনি মহলীয়া হোৱা দেখা যায়। বৰ্তমান মক্কাৰ মুঠ কালি প্ৰায় তকৈও অধিক।

চুবুৰীয়া অঞ্চলসমূহ

আজয়াদ
আল আদল
আল ফাইছালিয়াহ
আল গেম্মেজাহ
আল ঘাচ্ছালাহ
আল হিন্দাৱিয়াহ
আল ইস্কান
আল খালেডিয়া
জেবাল আল ন'য়ুৰ
জাৰ্ৱাল
জুৰ্হুম
মিনা
মিছফালাহ
ছেৰ মাঞ্চুৰ
আজায়াদ চিকিৎসালয় (আৰৱি: مستشفى أجياد)
কি ফিছাল চিকিৎসালয় ( আৰৱি: مستشفى الملك فيصل بحي الششه )
কিং আব্দুল আজিজ চিকিৎসালয় ( আৰৱিক: مستشفى الملك عبدالعزيز بحي الزاهر)
আল নুৰ স্পেচিয়েলিষ্ট হস্পিতেল ( আৰৱিক: مستشفى النور التخصصي )
হিৰা চিকিৎসালয় ( আৰৱিক: مستشفى حراء )
মেটাৰ্নিটি এণ্ড চিলড্ৰেণ হস্পিতেল ( আৰৱি: مستشفى الولادة والأطفال )
কিং আব্দুল্লা মেডিকেল চিটি ( আৰৱি: مدينة الملك عبدالله الطبية )
খুলাইছ জেনেৰেল হস্পিতেল ( مستشفى خليص العام )
আল কামেল জেনেৰেল হস্পিতেল ( مستشفى الكامل العام)
ইবন ছেনা হস্পিতাল ইন বাহৰাহ ( مستشفى ابن سينا بحداء / بحره)
ইয়াত তীৰ্থযাত্ৰী তথা আৱাসী সকলৰ বাবে আৰু বহুতো চিকিৎসা কেন্দ্ৰ আছে।

শিক্ষা

মক্কাত পুৰুষ আৰু মহিলাৰ শিক্ষাৰ বাবে বহুতো চৰকাৰী আৰু ব্যক্তিগত খণ্ডৰ শিক্ষানুষ্ঠান আছে। ২০০৫ চনৰ তথ্য মতে ইয়াত পুৰুষৰ বাবে ৫৩২খন চৰকাৰী আৰু ব্যক্তিগত শিক্ষানুষ্ঠান আৰু মহিলাৰ বাবে অন্য ৬৮১খন শিক্ষানুষ্ঠান আছে। চৰকাৰী তথা ব্যক্তিগত উভয় খণ্ডৰ শিক্ষানুষ্ঠান সমূহৰ শিক্ষাৰ মাধ্যম হৈছে আৰৱিক, ইয়াত ইংৰাজীক দ্বিতীয় ভাষা হিচাপে শিক্ষা প্ৰদান কৰা হয়। কিন্তু আন্তঃৰাষ্ট্ৰীয় বিদ্যালয়ৰ দৰে বিদেশী সমাজৰ দ্বাৰা প্ৰতিষ্ঠা কৰা কিছুমান ব্যক্তিগত বিদ্যালয়ত ইংৰাজী মাধ্যমেৰেও শিক্ষা প্ৰদান কৰা হয়। অন্য বিদ্যালয়সমূহত পুৰষ আৰু মহিলাক একেলগে শিক্ষা প্ৰদান নকৰে যদিও এই বিদ্যালয়সমূহত পুৰুষ-মহিলাক একেলগে পাঠদান কৰা হয়।
ওম আল-কুৱাৰা বিশ্ববিদ্যালয় হৈছে উচ্চ শিক্ষাৰ বাবে নগৰখনত থকা একমাত্ৰ বিশ্ববিদ্যালয়। ১৯৪৯ চনত ইয়াক এখন মহাবিদ্যালয় হিচাপে প্ৰতিষ্ঠা কৰা হৈছিল আৰু ১৯৭৯ চনত ইয়াক বিশ্ববিদ্যালয়লৈ উন্নীত কৰা হয়।

তথ্য সংগ্ৰহ

শ্ৰেণী:চৌদি আৰবৰ নগৰ-মহানগৰ
ডিমৌ নদী

ডিমৌ নদী হৈছে দিচাঙ নদীৰ উপনদী। এই নদীখনৰ দৈৰ্ঘ্য ৫৮ কি:মি: আৰু অৱবাহিকাৰ কালি ৩২০ বৰ্গ কি:মি:।

উৎপত্তি

ডিব্ৰুগড় জিলাত লেঙেৰী অঞ্চলৰ ঘগৰাজান আৰু কাৱৈমাৰি জান মিলি ডিমৌ নদীৰ উৎপত্তি হয়।

গতিপথ

ঘগৰাজান আৰু কাৱৈমাৰি জান মিলি পশ্চিমমুৱাহৈ নামদাং বনাঞ্চলৰ মাজেদি বৈ আহে। তাৰ পৰা খোৱাংৰ পৰা ৬কি:মি: পূবত কলৌলোৱা জানৰ সৈতে লগ লাগে। তাৰ পৰা দক্ষিণ-পশ্চিম দিশত বৈ আহি ৩৭ নং ৰাষ্ট্ৰীয় ঘাইপথ পাৰ হৈ খোৱাং চহৰৰ কাষেৰে গৈ তিলৈ নদী লগ লাগিছে। তাৰ পাচত দক্ষিণ-পশ্চিমমুৱা হৈ ডিমৌ ওচৰৰ দিখাৰি বাগানলৈকে বৈ আহি পশ্চিমমুৱা হয়। ইয়াৰ পৰা পানীদিহিং বনাঞ্চল মাজেদি বৈ গৈ ধাইআলি পাৰ হৈ আখৈফুটীয়াৰ পশ্চিমৰ ডিখৌমুখত ডিমৌ নদী দিচাঙ নদীৰ সৈতে লগ লাগিছে।

লগতে চাওক

অসমৰ নদীসমূহৰ তালিকা
ডিমৌ

তথ্য সংগ্ৰহ

শ্ৰেণী:অসমৰ নদী
অনাথ

অনাথ হৈছে এনে শিশু যাৰ পিতৃ-মাতৃ মৃত, অজ্ঞাত, অথবা চিৰদিনৰ বাবে শিশুটিক ত্যাগ কৰিছে।
সাধাৰণ ব্যৱহাৰত, কেৱল মৃত্যুৰ ফলত পিতৃ-মাতৃ দুয়োকে হেৰুওৱা শিশুক অনাথ বুলি কোৱা হয়। কিন্তু জন্তুৰ ক্ষেত্ৰত কেৱল মাতৃৰ অৱস্থাহে প্ৰাসংগিক হয়। অৰ্থাৎ যদি মাতৃ নাথাকে, পিতৃৰ অৱস্থা নিৰ্বিশেষে সন্তানক অনাথ আখ্যা দিয়া হয়।

বিভিন্ন গোটে অনাথ সকলক চিনাক্ত কৰিবলৈ বিভিন্ন সংজ্ঞা ব্যৱহাৰ কৰে। আমেৰিকা যুক্তৰাষ্ট্ৰত ব্যৱহৃত এটা আইনী সংজ্ঞামতে অনাথ হৈছে এজন নাবালক যাৰ পিতৃ-মাতৃ দুয়োজনৰ মৃত্যু হৈছে বা নিৰুদ্দেশ বা পৰিত্যক্ত হৈছে।
সাধাৰণ ব্যৱহাৰত, এজন অনাথৰ যত্ন লোৱাৰ বাবে কোনো জীৱিত পিতৃ-মাতৃ নাথাকে। অৱশ্যে, ৰাষ্ট্ৰসংঘৰ শিশু পুঁজি (ইউনিচেফ), এইচ.আই.ভি. আৰু ইউনাইটেড নেসনচ এইডছ (ইউ.এন.এইডছ), আৰু অন্যান্য গোটে পিতৃ বা মাতৃ যিকোনো এজন হেৰুওৱা শিশুকো অনাথ বুলি আখ্য দিয়ে। এই পদ্ধতিত, যি শিশুৰ মাতৃৰ মৃত্যু হয় তেওঁক মাতৃ-অনাথ, আৰু যাৰ দেউতাকৰ মৃত্যু হৈছে তাক পিতৃ-অনাথ, আৰু যি শিশোৱে পিতৃ-মাতৃ দুয়োকে হেৰুৱাইছে তাক দ্বৈত-অনাথ বোলা হয়। কেৱল এজন অভিভাৱক হেৰুওৱা শিশুক বৰ্ণনা কৰিবলৈ অৰ্ধ-অনাথৰ পুৰণি ব্যৱহাৰৰ সৈতে উক্ত সঙ্গ্যাৰ বিপৰীততা দেখা যায়।

ইতিহাস

এইডছৰ দৰে যুদ্ধ আৰু মহামাৰীৰ দ্বাৰা বহুতো শিশু অনাথ হয়। দ্বিতীয় বিশ্বযুদ্ধৰ সময়ত, বিভিন্ন দেশত বৃহৎ সংখ্যক শিশু অনাথ হৈছিল, যাৰ ভিতৰত আছে ইউৰোপত প্ৰায় ১,000,000 – ১৩,000,000জন গণ মৃত্যু আৰু মানুহৰ প্ৰব্ৰজনৰ ফলত। জাদে (২০০৬) অনুমান কৰিছিল যে চেকস্লোভাকিয়াত ৯,০০০ অনাথ, নেডাৰলেণ্ডছত ৬০,০০০, পোলেণ্ডত ৩,০০,০০০, যুগোশ্লাভিয়াত ২,০০,০০০ আৰু লগতে ছোভিয়েট ইউনিয়ন, জাৰ্মানী, ইটালী আৰু অন্যান্য ঠাইত আন বহুতো অনাথ শিশু আছে।

জনসংখ্যা

উন্নত দেশবোৰত অনাথ শিশুৰ সংখ্যা তুলনামূলকভাৱে কম, কিয়নো কেঁচুৱাটো ডাঙৰ নোহোৱালৈকে পিতৃ-মাতৃ দুয়ো জীয়াই থাকে। যুদ্ধবিধ্বস্ত দেশবোৰত (যেনে আফগানিস্তান) অধিক অনাথ শিশু দেখা যায়।

মহাদেশ
অনাথৰ সংখ্যা (হেজাৰত)
অনাথৰ শিশুৰ শতকৰা হাৰ
আফ্ৰিকা
৩৪.২৯৪
১১.৯%
এছিয়া
৬৫,৫০৪
৬.৫%
লেটিন আমেৰিকা আৰু কেৰিবিয়ান
৮,১৬৬
৭.৪%
মুঠ
১০৭,৯৬৪
৭.৬%

উল্লেখযোগ্য অনাথ

বিখ্যাত অনাথ সকলৰ ভিতৰত আছে আলেকজেণ্ডাৰ হেমিল্টন, এৰন বুৰ আৰু এণ্ড্ৰিউ জেকচন আদিৰ দৰে বিশ্বৰ নেতা; এডগাৰ এলান পো আৰু লিঅ' টলষ্টয়ৰ দৰে লিখক; আৰু এৰন হাৰ্নান্দেজৰ দৰে খেলুৱৈ। আমেৰিকাৰ অনাথ হেনৰী ডাৰ্গাৰে তেওঁৰ কেনভাচত তেওঁৰ অনাথ আশ্ৰমৰ ভয়ংকৰ পৰিস্থিতি ৰচনা লিখ থৈ গৈছিল। অন্যান্য উল্লেখযোগ্য অনাথ সকলৰ ভিতৰত আছে লুই আৰ্মষ্ট্ৰং, মেৰিলিন মনৰো, বেব ৰুথ, ৰে চাৰ্লছ আৰু ফ্ৰান্সেছ মেকডৰমেণ্ডৰ দৰে মনোৰঞ্জনৰ মহান ব্যক্তি, আৰু সাহিত্য আৰু কমিক্সৰ অসংখ্য কাল্পনিক চৰিত্ৰ।

তথ্যসূত্ৰ
পদ্ম দেশাই

পদ্ম দেশাই ; ছোভিয়েট আৰু ভাৰতীয় ঔদ্যোগিক নীতিৰ বৃত্তিৰ বাবে পৰিচিত পদ্ম দেশাই ২০০৯ চনত পদ্ম ভূষণ বঁটা লাভ কৰে। কলম্বিয়া বিশ্ববিদ্যালয়ৰ চেণ্টাৰ ফৰ ট্ৰেঞ্জিচন ইকনমিজৰ সঞ্চালক আছিল।

প্ৰাৰম্ভিক জীৱন

ব্ৰিটিছ ভাৰতৰ বম্বে প্ৰেচিডেন্সিৰ চুৰাটত গুজৰাটী অনাল ব্ৰাহ্মণ পৰিয়ালত জন্মগ্ৰহণ কৰিছিল দেশাই। তেওঁৰ পিতৃ-মাতৃ শান্ত আৰু কালিদাস সাহিত্যৰ অধ্যাপক আছিল আৰু কেম্ব্ৰিজ বিশ্ববিদ্যালয়ত অধ্যয়ন কৰিছিল। তেওঁ অৰ্থনীতিবিদ আলেকজেণ্ডাৰ গেৰ্চেনক্ৰন আৰু ৰবাৰ্ট ছ'ল'ৰদ্বাৰা প্ৰভাবিত হয়। পি এইচ ডি কৰি থকাৰ সময়তে ড° হাৰ্ভাৰ্ডত তেওঁ আমেৰিকান এছ’চিয়েচন অৱ ইউনিভাৰ্চিটি উইমেনৰ ফেলো আছিল।

কৰ্মজীৱন

দেশায়ে হাৰ্ভাৰ্ডৰ অৰ্থনীতি বিভাগত (১৯৫৭–১৯৫৯) নিজৰ কেৰিয়াৰ আৰম্ভ কৰে, তাৰ পিছত ১৯৫৯ চনৰপৰা ১৯৬৮ চনলৈকে দিল্লী বিশ্ববিদ্যালয়ৰ দিল্লী স্কুল অৱ ইকনমিক্সত অৰ্থনীতিৰ সহযোগী অধ্যাপিকা আছিল।

দেশাইৰ গৱেষণাৰ ভিতৰত আছিল ছোভিয়েট অৰ্থনীতি, বিশেষকৈ কমাণ্ড অৰ্থনীতি আৰু ইয়াৰ সম্পদৰ ভুল আবণ্টনৰ অধ্যয়ন। তেওঁ অৰ্থনীতিবিদ আলেকজেণ্ডাৰ গেৰ্চেনক্ৰন আৰু ৰবাৰ্ট ছ’ল’ৰ অধ্যয়ন সম্প্ৰসাৰিত কৰিছিল, ছোভিয়েট অৰ্থনীতিৰ বৃদ্ধিৰ হাৰ মন্থৰতা পৰীক্ষা কৰিছিল আৰু প্ৰযুক্তিৰপৰা উৎপাদনশীলতা লাভৰ ক্ষেত্ৰত পুঁজিৰ অৱদানৰ পাৰ্থক্য কৰিছিল। তেওঁৰ গ্ৰন্থ পেৰেষ্ট্ৰইকা ইন প্ৰগ্ৰেছ (১৯৮৯)ত তেওঁ কমাণ্ড ইকনমিত সম্পদৰ ভুল আবণ্টন আৰু তাৰ ফলত হোৱা লোকচান আৰু খণ্ডসমূহৰ মাজত হোৱা লোকচানৰ বিষয়ে অধ্যয়ন কৰিছিল। ২০০৯ চনত ভাৰত চৰকাৰে ভাৰতৰ তৃতীয় সৰ্বোচ্চ অসামৰিক সন্মান পদ্ম ভূষণ সন্মানেৰে সন্মানিত কৰে

দেশায়ে ২০১২ চনত তেওঁৰ স্মৃতিগ্ৰন্থ "ব্ৰেকিং আউট: এণ ইণ্ডিয়ান উইমেনছ আমেৰিকান জাৰ্নি" প্ৰকাশ কৰে

ব্যক্তিগত জীৱন

দেশাইৰ বিবাহ হৈছিল জগদীশ ভাগৱতীৰ সৈতে, যিজনো ভাৰতীয়-আমেৰিকান অৰ্থনীতিবিদ আৰু কলম্বিয়া বিশ্ববিদ্যালয়ৰ অৰ্থনীতি আৰু আইন বিভাগৰ অধ্যাপক আছিল; দম্পতীহালৰ এগৰাকী ছোৱালী আছিল। ১৯৫৬ চনত তেওঁক প্ৰথম লগ পাইছিল।

গ্ৰন্থপঞ্জী

ব্ৰেকিং আউট: এণ ইণ্ডিয়ান উইমেনছ আমেৰিকান জাৰ্নি" Viking, 2012. .
From Financial Crisis to Global Recovery. HarperCollins, 2012. .
Conversations on Russia: Reform from Yeltsin to Putin. Oxford University Press, 2006. .
Financial Crisis, Contagion, and Containment: From Asia to Argentina. Princeton University Press, 2003. .
Work Without Wages: Russia's Non-Payment Crisis, with Todd Idson. MIT Press, 2001. .
Going Global: Transition from Plan to Market in the World Economy, Editor. MIT Press, 1997. .
The Soviet Economy: Problems and Prospects. Blackwell, 1990.
Perestroika in Perspective: The Design and Dilemmas of Soviet Reform. I B Tauris & Co, 1989. .
Bokaro Steel Plant: A Study of Soviet Economic Assistance. North-Holland, 1972. .
India: Planning for Industrialization (with Jagdish Bhagwati). 1968.

তথ্যৰ উৎস

বাহ্যিক সংযোগ

Padma Desai homepage at Columbia University

Celebrating Padma Desai – Columbia University (PDF)

শ্ৰেণী:পদ্মভূষণ বঁটা বিজয়ী
শ্ৰেণী:অৰ্থনীতিবিদ
শ্ৰেণী:গুজৰাটী ব্যক্তি
শ্ৰেণী:ভাৰতীয় ব্যক্তি
শ্ৰেণী:মৃত ব্যক্তি
শাৰমীন শ্বাহৰিভাৰ

শাৰমীন শ্বাহৰিভাৰ (ফাৰ্চী: شرمینه شهریور; জন্ম ১৭ ছেপ্টেম্বৰ ১৯৮২) হৈছে এগৰাকী ইৰানী-জাৰ্মান মডেল আৰু সৌন্দৰ্য প্ৰতিযোগিতাৰ খিতাপধাৰী, যিয়ে মিছ ইউৰোপ ২০০৫ৰ খিতাপ অৰ্জন কৰিছিল।

প্ৰাৰম্ভিক জীৱন আৰু শিক্ষা

শ্বাহৰিভাৰৰ জন্ম ইৰানী পিতৃ-মাতৃৰ ঘৰত হৈছিল। তেওঁৰ বয়স যেতিয়া এবছৰ আছিল, তেতিয়াই তেওঁলোকৰ পৰিয়ালটো জাৰ্মানীলৈ স্থানান্তৰিত হয়। তেওঁৰ মাতৃ আৰু ভাতৃসকল জাৰ্মানীত বাস কৰে। তেওঁ জাৰ্মান আৰু ফাৰ্চী ভাষা কৈ ডাঙৰ-দীঘল হৈছিল। ইয়াৰ উপৰি তেওঁ ফৰাচী আৰু ইংৰাজী ভাষাতো সাৱলীল। শ্বাহৰিভাৰে সমাজ বিজ্ঞান বিষয়ত বিশ্ববিদ্যালয়ৰ ডিগ্ৰী লাভ কৰিছে।

কেৰিয়াৰ

শ্বাহৰিভাৰে ২০০৪ চনত মিছ জাৰ্মানীৰ খিতাপ অৰ্জন কৰে আৰু ইয়াৰ পিছত ২০০৫ চনত ফ্ৰান্সত অনুষ্ঠিত প্ৰতিযোগিতাত অংশগ্ৰহণ কৰি সামগ্ৰিকভাৱে মিছ ইউৰোপৰ খিতাপ লাভ কৰে।

২০০৫ চনৰ মাৰ্চ মাহত জাৰ্মানীৰ ওবেৰহাউছেনত অনুষ্ঠিত হোৱা বিশ্বৰ বৃহত্তম বুলি বিবেচিত নৱৰোজ উৎসৱৰ আঁত ধৰিবলৈ তেওঁক নিৰ্বাচিত কৰা হৈছিল। তেওঁ ২০০৪ চনৰ ডিচেম্বৰৰপৰা ২০০৫ চনৰ আগষ্টলৈকে জাৰ্মানীত ট্ৰাউমপাৰ্টনাৰ টিভি নামৰ অনুষ্ঠানটোৰ আঁত ধৰিছিল।

ব্যক্তিগত জীৱন

২০১২ চনত শ্বাহৰিভাৰে তেওঁতকৈ ১৫ বছৰৰ ডাঙৰ ডিজাইনাৰ মাৰ্কাছ ক্লচেকৰ সৈতে ডেটিং আৰম্ভ কৰে। ২০১৩ চনত এই দম্পতীয়ে তেওঁলোকৰ প্ৰথম সন্তান হিচাপে এগৰাকী কন্যা সন্তানক আদৰণি জনায়।

২০১৬ চনৰপৰা ২০১৭ চনলৈকে শ্বাহৰিভাৰে ইটালীৰ ব্যৱসায়ী লাপো এলকানৰ সৈতে ডেটিং কৰিছিল।

তথ্যসূত্ৰ

বাহ্যিক সংযোগ

Shermine at Model Management
Iran-Plus photos
Persian Mirror article

শ্ৰেণী:ইৰানৰ ব্যক্তি
শ্ৰেণী:মডেল
পাৰ্ছি (শ্ৰুতিকথা)

পাৰ্ছি (প্ৰাচীন গ্ৰীক: Πέρση, ইংৰাজী: Perse, আক্ষৰিক অৰ্থ: 'ধ্বংসকাৰী') গ্ৰীক শ্ৰুতিকথা অনুসৰি টাইটান অ'চেনাছ আৰু টেথিছৰ তিনি হাজাৰ অ'চেনিডৰ ভিতৰত অন্যতম সামুদ্ৰিক দেৱী৷ তেওঁৰ নামটো পাৰ্ছা (Persa), পাৰ্ছাইড (Perseide), পাৰ্ছিয়া (Persea) বা পাৰ্ছেইছ (Perseis) বুলিও বানান কৰা হৈছিল। পাৰ্ছি সৌৰ দেৱতা হেলিঅ’ছলৈ বিয়া হৈছিল৷ তেওঁলোকৰ কেইবাজনো সন্তানৰ ভিতৰত যাদুকৰী দেৱী চাৰ্চে (Circe) অন্যতম।

কিংবদন্তি

পাৰ্ছি আছিল সূৰ্য্য দেৱতা হেলিঅ'ছৰ অন্যতম পত্নী। হোমাৰ আৰু হেছিঅ'ডৰ মতে, হেলিঅ'ছৰ আৰু তেওঁৰ সন্তান আছিল চাৰ্চে আৰু এইটেছ, পিছৰ লেখকসকলৰ মতে তেওঁলোকৰ সন্তান হৈছে পেছিফে, পাৰ্ছেছ, এল'ইয়াছ, আৰু আনকি কেলিপ্সোৰ কথাও উল্লেখ কৰিছে, কেলিপ্সোক সাধাৰণতে এটলাছৰ কন্যা বুলি কোৱা হয়। পাৰ্ছি আৰু সকলো পোহৰৰ উৎস হেলিঅ'ছৰ সন্তান সকল কিয় ইমান অন্ধকাৰ আৰু ৰহস্যময় হ’ল সেয়া স্পষ্ট নহয়।

যেতিয়া এফ্ৰোডাইটিয়ে হেলিঅ'ছক মৰ্ত্যৰ ৰাজকুমাৰী লিউকোথ'ৰ প্ৰেমত পৰিবলৈ অভিশাপ দিছিল, তেতিয়া তেওঁ পাৰ্ছিৰ কথা পাহৰি গৈছিল বুলি কোৱা হয়। তেওঁৰ কন্যা চাৰ্চে আৰু পেছিফাইৰ দৰেই তেওঁক ডাইনী আৰু বনৌষধি আৰু ঔষধৰ জ্ঞানৰ সৈতে জড়িত যেন লাগে। তেওঁ হয়তো ডাইনী দেৱী হেকেটৰ সৈতেও জড়িত আছিল, যাক পাৰ্ছেইছ বুলিও কোৱা হৈছিল (যেনেকৈ "পাৰ্ছেছৰ কন্যা") আৰু তেওঁক এটা সংস্কৰণত চাৰ্চেৰ মাতৃ বুলিও কোৱা হয়।

তথ্য সংগ্ৰহ

শ্ৰেণী:গ্ৰীক কিংবদন্তি
পৰিশ্ৰান্ত পৃথিৱী

পৰিশ্ৰান্ত পৃথিৱী (২੦২৩) (ইংৰাজী: Parishranta Prithivee) পাৰিপাৰ্শ্বিক কবিতাৰ এখন দ্বিভাষিক সংকলন৷ গ্ৰন্থখনত নেপালী ভাষাৰ মূল কবিতাসমূহৰ সমান্তৰালকৈ তাৰ অসমীয়া অনুবাদ সন্নিৱিষ্ট হৈছে৷ নেপালী মূল কবিতাসমূহৰ লেখক হ’ল ডাঃ দেৱেন চাপকোটা আৰু অসমীয়া অনুবাদক হ’ল নিৰু শৰ্মা পৰাজুলী৷ অসম প্ৰকাশ পৰিষদে ২੦২৩ চনৰ ডিচেম্বৰ মাহত গ্ৰন্থখন প্ৰকাশ কৰে৷ ২੦২৪ চনৰ জুলাইত গ্ৰন্থখনৰ দ্বিতীয় সংস্কৰণ প্ৰকাশ পায়৷

বিৱৰণ

কবিতা-সংকলনটোত মুঠ ৪১টা কবিতা সন্নিৱিষ্ট হৈছে৷ কবিতাসমূহত বিভিন্ন পাৰিপাৰ্শ্বিক সমস্যাসমূহৰ ওপৰত অৱলোকন কৰা হৈছে৷ উল্লেখযোগ্য যে কিতাপখন প্ৰকাশ পোৱাৰ আগতেই অনুবাদক নিৰু শৰ্মা পৰাজুলীৰ দেহাৱসান ঘটিছিল৷

তথ্য সমল
মালবিকা সভাৰৱাল

ডাঃ মালবিকা সভাৰৱাল এপ’ল’ হেল্থকেয়াৰ গ্ৰুপৰ নোভা স্পেচিয়েলিটি হাস্পতাল আৰু নতুন দিল্লীৰ জীৱন মালা হাস্পতালৰ এগৰাকী ভাৰতীয় স্ত্ৰীৰোগ বিশেষজ্ঞ, লেপাৰ’স্কপিক চাৰ্জন আৰু প্ৰসূতি বিশেষজ্ঞ। লেপাৰ’স্কপিক অস্ত্ৰোপচাৰৰ জৰিয়তে ৰেকৰ্ড কৰা আটাইতকৈ ডাঙৰ ফাইব্ৰইডটো আঁতৰোৱাৰ সফল প্ৰদৰ্শনৰ বাবে তেওঁৰ নেতৃত্বত গঠিত দলটোৱে কৃতিত্ব লাভ কৰিছে। তেওঁ গাইনোকোলজি সম্পৰ্কীয় এণ্ডোস্কোপিক অস্ত্ৰোপচাৰৰ সৈতে জড়িত ১৪০জন চিকিৎসকৰ দল গাইনি এণ্ডোস্কোপিক নেতৃত্ব দিয়ে।

সভাৰৱালে লেডী হাৰ্ডিং মেডিকেল কলেজৰ পৰা মেডিচিন (এম বি বি এছ) স্নাতক ডিগ্ৰী লাভ কৰি একেখন প্ৰতিষ্ঠানৰ পৰা স্নাতকোত্তৰ প্ৰমাণপত্ৰ (ডি জি অ’) লাভ কৰাৰ পিছত নেদাৰলেণ্ডৰ হাৰলেমৰ ৱামষ্টেকাৰৰ অধীনত হিষ্টেৰ’স্কপি আৰু ব্ৰিটেইনৰ ৰয়েল ফ্ৰী হস্পিতালৰ এডাম মেগছৰ অধীনত লেপাৰ’স্কপিৰ প্ৰশিক্ষণ সম্পূৰ্ণ কৰে। ইণ্ডিয়ান এছ’চিয়েশ্যন অৱ গাইনেক’লজিকেল এণ্ড’স্কপিষ্ট, ইণ্ডিয়ান ফাৰ্টিলিটি ছ’চাইটি, ইণ্ডিয়ান মেনোপ’জেল ছ’চাইটি, ইণ্ডিয়ান এছ’চিয়েশ্যন অৱ এণ্ড’স্ক’পিক চাৰ্জন, ইণ্টাৰনেশ্যনেল ছ’চাইটি অৱ গাইনেক’লজিকেল এণ্ড’স্কপি, গেছলেছ ইণ্টাৰনেশ্যনেল, এছ’চিয়েশ্যন অৱ অব্ষ্টেট্ৰিক্স এণ্ড গাইনেক’লজী, এছ’চিয়েশ্যন অৱ এণ্ড’স্ক’পিক চাৰ্জনছ অৱ ইণ্ডিয়াৰ দৰে কেইবাটাও চিকিৎসা সংস্থাৰ সদস্য হিচাপে কেইবাটাও বক্তৃতা আৰু মূল ভাষণ প্ৰদান কৰিছে। তেওঁ মহিলা, শিশু আৰু কৰ্মচাৰীসকলৰ বাবে কেইবাটাও বিনামূলীয়া স্বাস্থ্য শিবিৰ অনুষ্ঠিত কৰাৰ বাবেও জনাজাত। চিকিৎসা বিজ্ঞানলৈ আগবঢ়োৱা অৱদানৰ বাবে ভাৰত চৰকাৰে ২০০৮ চনত তেওঁক চতুৰ্থ সৰ্বোচ্চ অসামৰিক সন্মান পদ্মশ্ৰী প্ৰদান কৰে।

তথ্যসূত্ৰ

শ্ৰেণী:জীৱিত ব্যক্তি
শ্ৰেণী:ভাৰতীয় নাৰী
শ্ৰেণী:চিকিৎসাবিদ
শ্ৰেণী:বিংশ শতিকাৰ ভাৰতীয় মহিলা বিজ্ঞানী
এনি এলিজাবেথ ক্লাৰ্ক

এনি এলিজাবেথ ক্লাৰ্ক (; জন্ম: ১৫ জুলাই, ১৯৮৯) আমেৰিকাৰ এগৰাকী মহিলা অধিকাৰ আৰু নাগৰিক অধিকাৰ কৰ্মী। ২০১৩ চনৰ চেপেল হিলত নৰ্থ কেৰ'লিনা বিশ্ববিদ্যালয়ৰ বিৰুদ্ধে দাখিল কৰা টাইটেল নৱম আৰু ক্লেৰী এক্টৰ অভিযোগৰ অন্যতম মুখ্য অভিযোগকাৰী হিচাপে তেওঁ দাবী কৰিছিল যে প্ৰতিষ্ঠানটোৱে যৌন নিৰ্যাতনৰ অভিযোগ চম্ভালা ধৰণটোৰ দ্বাৰা আইন উলংঘা কৰিছে।ক্লাৰ্ক আৰু আন্দ্ৰেয়া পিনোৱে (তেতিয়াৰ এজন সহযোগী ইউএনচিৰ ছাত্ৰ আৰু যৌন নিৰ্যাতনৰ বলি) টাইটেল IX অভিযোগ ব্যৱহাৰ কৰি আমেৰিকাৰ বিশ্ববিদ্যালয়সমূহক যৌন নিৰ্যাতন আৰু ইয়াৰ সৈতে জড়িত সমস্যাসমূহ অধিক আক্ৰমণাত্মকভাৱে সমাধান কৰিবলৈ বাধ্য কৰিবলৈ দেশজোৰা অভিযান আৰম্ভ কৰে। ক্লাৰ্ক কেম্পাছৰ যৌন নিৰ্যাতনৰ বলি হোৱা লোকসকলৰ বাবে পোষকতা কৰা গোট End Rape on Campusৰ পিনোৰ সৈতে সহ-প্ৰতিষ্ঠাপক।

নেপথ্য

ক্লাৰ্কৰ জন্ম হৈছিল উত্তৰ কেৰ’লিনাৰ ৰেলিত। তেওঁ প্ৰাক্তন কংগ্ৰেছী চাৰ্লছ অৰভিল হুইটলীৰ নাতিনী৷ তেওঁ জেছি অ’ চেণ্ডাৰছন হাইস্কুলত পঢ়িছিল। চেপেল হিলৰ নৰ্থ কেৰ’লিনা বিশ্ববিদ্যালয়ত পঢ়ি ৰাজনীতি বিজ্ঞানত কলা শাখাত স্নাতক ডিগ্ৰী লাভ কৰে। ইউএনচি-চেপেল হিলত কলেজৰ সময়ছোৱাত ক্লাৰ্কক তেওঁৰ সেৱা আৰু ছাত্ৰ নেতৃত্বৰ বাবে পাই চিগমা আলফা, অৰ্ডাৰ অৱ দ্য গোল্ডেন ফ্লিচ অনাৰেৰী ছ'চাইটি আৰু অৰ্ডাৰ অৱ দ্য গ্ৰেইল-ভেলকাইৰীছত অন্তৰ্ভুক্ত কৰা হয়। শৈক্ষিক কামৰ বাবেও তেওঁক ফাই বিটা কাপ্পাত অন্তৰ্ভুক্ত কৰা হৈছিল। ২০১১ চনত ৰাষ্ট্ৰসংঘৰ মহিলাৰ অৱস্থা আয়োগত তেওঁ "আমেৰিকাৰ উচ্চ শিক্ষাত আন্তঃব্যক্তিগত হিংসা নীতি আৰু প্ৰতিৰোধ" নামৰ গৱেষণা পত্ৰখন উপস্থাপন কৰে।

সক্ৰিয়তা

ক্লাৰ্কৰ সক্ৰিয়তা আংশিকভাৱে ইউএনচিত নৱাগত বৰ্ষৰ ব্যক্তিগত অভিজ্ঞতাৰ পৰাই উদ্ভৱ হৈছে। সমৰ্থনৰ অভাৱৰ প্ৰতি সঁহাৰি জনাই, আৰু যৌন নিৰ্যাতনৰ বলি হোৱা আন ছাত্ৰ-ছাত্ৰীৰ শিক্ষণৰ সৈতে জড়িত, ক্লাৰ্কে অন্যান্য কেম্পাছত নিৰ্যাতনৰ ওপৰত গৱেষণা আৰম্ভ কৰে। অৱশেষত তেওঁ ১৯৭২ চনৰ নাগৰিক অধিকাৰ আইন সংশোধনী টাইটেল IX ৰ অধীনত বিশ্ববিদ্যালয়খনৰ ওচৰত প্ৰত্যাহ্বান দাখিল কৰাৰ অন্বেষণ কৰে যিয়ে উচ্চ শিক্ষা গ্ৰহণ কৰাসকলক কিছুমান সুযোগৰ অধিকাৰ প্ৰদান কৰে।

তথ্যসূত্ৰ

শ্ৰেণী:আমেৰিকা যুক্তৰাষ্ট্ৰৰ নাৰী অধিকাৰ কৰ্মী
শ্ৰেণী:আমেৰিকা যুক্তৰাষ্ট্ৰৰ ব্যক্তি
শ্ৰেণী:সমাজকৰ্মী
শ্ৰেণী:জীৱিত ব্যক্তি